Koge
Koge oli keskaegne ühe- või kahemastiline purjelaeva tüüp, mis oli kasutusel nii kauba- kui ka sõjalaevana. Koge tunnuseks on klinkerplangutus, lame põhi ja madal süvis ning sirge vöör- ja ahtertääv. Koge oli kõhukas laev suure lastiruumiga ning enamasti ühe mastiga ja ühe suure raapurjega. Hansakoge edasiarenduseks sisevetel võib lugeda ka Peipsi-Emajõe lotja. Hansakoge üheks eelkäijaks peetakse põhjamaade kaubalaeva knarri (ka knorr, knörr, knaar).